Vi havde fin kontakt med Luis og hans familie, der præsenterede huset for os. Vi havde et mindre problem med af finde huset, da det ikke havde noget nummer, huset hedder Can Pont, men dette fremgik ikke i præsentationen. En fantastisk gammel 'finca', nænsomt restaureret og med masser af historie. Store stuer med plads til leg, gode soveværelser og den skønneste have, hvor man kunne finde skygge i varmen. Køkkenet var praktisk indrettet med alt hvad man kan tænke sig af udstyr og redskaber. Svømmebassinet blev flittigt benyttet både af børn og voksne. Alt var rent og smukt, et nemt hus at rykke ind i. Huset egner sig perfekt til familieferie, vi var otte personer, tre generationer, og hvis man havde lyst til at fordybe sig i en bog, kunne man nemt finde en god læsekrog. Vi følte os priviligerede over at få lov til at bo her. Vi mødte også Luis' forældre og bedstemor, sikke nogle søde og varme mennesker. En bil er nødvendig til indkøb og udflugter, huset er et landhus med oliventræer og marker omkring. Et skønt sted i det smukke nordvestlige Mallorca.